JUMALAN JUOKSUTYTÖT
Hei rakas katsoja, ja tervetuloa seuraamaan ohjelmaamme.
Jumala on hyvä, ja Hän toivoo elämäämme lepoa ja rauhaa,-
sillä Jeesus on Rauhanruhtinas. Hän sanoi, ettei meidän pidä murehtia,-
sillä löydämme aina rauhan Hänen läheisyydessään.
Tästäkin keskustelemme tänään, kun vieraanani on ihana Marika Zäurom.
Tervetuloa ohjelmaan!
Mukavaa, että olet täällä. Jumala on ollut elämässäsi uskollinen.
On aina yhtä ihmeellistä kuulla Jumalan teoista ihmisten elämässä.
Juttelemme varmasti rauhasta, sillä sitä Jumala on sinulle opettanut.
Ennen kuin löysit Jumalan rauhan ja Hänestä tuli Rauhanruhtinaasi,-
elämäsi oli välillä myrskyisääkin.
Esittelisitkö lyhyesti itsesi,-
eli mistä tulet, minkä parissa teet työtä ja millainen on perheesi?
Nimeni on Marika, ja olen tavallinen, keski-ikäinen nainen.
Ennen kuin Jumala löysi minut 11 vuotta sitten,-
elämäni oli ollut yhtä myrskyä.
Jumalan lapseksi pääseminenkään ei tuonut elämääni rauhaa.
Olen seurannut Jumalaa 10 vuotta,-
ja vasta nyt alan hiljalleen kokea Jumalan rauhaa sydämessäni.
Pieneen perheeseemme kuuluu -
minun ja aviomieheni lisäksi kohta 27 vuotta täyttävä poika.
Osa lapsista on jo Taivaassa, joten siellä minua odottaa suuri perhe.
Ehkä puhumme vähän menneisyydestä.
Perheesi on nyt pieni, mutta olet kokenut elämässäsi myös -
menetyksiä, joista kamalimpana tietysti oman lapsen menetys.
Pystytkö jakamaan myös elämäsi tätä puolta kanssamme?
Jumala tunsi sinut jo ennen, kuin tunsit Hänet - surusta huolimatta.
Odotitte miehesi kanssa ensimmäistä lastanne. Kertoisitko siitä.
Odotimme ensimmäistä lastamme, joka syntyi hieman etuajassa.
Hän eli vain viikon.
Meidän piti seuraavana aamuna men- nä sairaalaan, mutta hän kuoli yöllä.
En osannut pyytää Jumalalta apua.
Mutta aloin etsiä vastausta siihen, miten tällaista voi tapahtua.
Jonkin ajan päästä saimme Jumalalta lahjaksi täysin terveen pojan.
Hän täyttää pian 27 vuotta.
Kolmas lapsemme kuoli 14 vuotta sitten.
Äiteinä tiedämme lapsen olevan elävä siitä hetkestä, kun -
saamme kuulla olevamme raskaana, -
ja mielessämme jo kasvatammekin heitä.
Tiedän sen omastakin kokemuksesta, mutta aina eivät unelmat toteudu.
Ensimmäisen lapsen menetys teki jotakin sydämellesi, ja -
aloit etsimään vastauksia. Jossain välissä myös avioliittosi kariutui.
Kertoisitko hieman etsikkoajastasi lapsen menetyksen jälkeen.
Aloin käyttää enemmän alkoholia,-
ja juhliminen lisääntyi.
Kiinnostavaa on se, ettemme mieheni kanssa ajautuneet erillemme, vaan -
aloimme hoivata toinen toistamme.
Mutta niin syvän haavan olisi vain Jumala pystynyt parantamaan.
Hain vastauksia kysymyksiini selvänäkijöiltä ja -
teetätin itselleni astrologisia karttoja selvittääkseni,-
mitä väärää olin tehnyt nykyisessä tai entisessä elämässäni.
Ostin onnenkiviäkin, ja etsin apua kaikista mahdollisista asioista.
- Olit epätoivoinen. - Kyllä, äärimmäisen epätoivoinen!
Olisipa joku puhunut Jeesuksesta.
Taustastasi johtuen, et osannut edes etsiä Jumalaa.
Sinä siis etsit ja etsit, mutta oliko mistään apua?
Tunsitko näistä olleen sinulle hyötyä? Tarkoitan onnenkiviä -
ja muita lähteitä, joista epätoivoisesti hait apua.
Toivatko ne rauhan ja ratkaisun?
Toivat hetkeksi. Ainakin tunsin löytäneeni vastauksen,-
jonka mukaan eläen, ei tällaisia asioita elämässäni enää tapahtuisi.
Kerron tapauksesta, joka sattui osastolla menetettyäni 3. lapseni.
Tarkentaisitko vielä...
Menetitkö 3. lapsesi myös nopeasti?
Kyllä. Ensimmäinen lapsi eli viikon ja kolmas lapsi noin pari tuntia.
Lääkärit eivät tienneet, mistä oli kyse - olinhan täysin terve nainen.
Eivät löytäneet loogista selitystä.
Ja välillähän syntyi terve poika.
Olit siis yksin sairaalahuoneessa.
Niin olin - ja olin tutustunut kaikkiin vaihtoehtoihin, kuten -
niihin onnenkiviin, joiden piti suojella sekä äitiä, että lasta.
Yhtäkkiä koin ikään kuin Taivaasta tulleen välähdyksen!
Tajusin tulleeni pahasti petetyksi! Sen ilmoitti Jumalan Pyhä Henki.
Revin heti onnenkiven kaulastani ja viskasin ikkunasta ulos!
Ajattelin, että "Jumala, jos olet olemassa - ohjaa oikealle tielle".
Ihmeellistä, kuinka kohtasit Jumalan armon! Ja olit ihan yksin.
Sait kokea sydämessäsi Jumalan valtavaa rakkautta ja myötätuntoa.
Kyllä - ja tunsin jonkun pettäneen minut hirvittävällä tavalla.
Ymmärsin, että Jumalan lisäksi on olemassa myös valehteleva perkele.
Päästyäni sairaalasta, Jumalan johdattamana tapasimme heti -
erään henkilön, joka kehotti meitä olemaan katkeroitumatta Jumalalle.
Menetyksemme ei hänen mukaansa ollut Jumalan tahto meille.
Hän sanoi jyrkästi, mutta meille tarpeellisella tavalla, -
ettei hän osallistu itsesääliimme.
En olisi ehkä tässä, jos olisin antanut itsesäälille vallan.
Minun tuli etsiä Jumalaa!
Kiersin kaikki lähikirkot läpi, mutten löytänyt elävää Jumalaa.
Lopulta Jumala johdatti minut oikeaan seurakuntaan, eli -
Olevisten kirkkoon, jossa mieheni kanssa käymme edelleenkin.
Millainen neuvo! Onhan ihan inhimillistä, että -
sitä kaipaa lohdutusta, ja kokee tarvetta sääliä itseään.
Mutta olitte Jumalan hoidossa, ja Hän varjeli teitä sääliltä.
Kuinka oli avioliittonne laita? Emme juuri jutelleet siitä, mutta -
jossakin vaiheessa tienne erosivat.
Mutta Jumala uudisti avioliittonne.
Erosimme poikamme ollessa noin 5-6 vuoden ikäinen.
Erosimme ihan virallisesti oikeuden päätöksellä.
Vaikka pysyimme ystävinä,-
jokin jäi sydämeen ja tunsin, ettei kaikki mennyt oikein.
Mieheni alkoi käydä ortodoksisessa kirkossa sytyttämässä kynttilöitä.
Emme olleet uskovaisia, eikä kukaan tiettävästi rukoillut puolestamme.
Mieheni pyysi sydänsuruissaan Jumalalta uutta mahdollisuutta.
Samaan aikaan olin rauhaton itsekin ja tunsin kaipuuta ex-mieheni luo.
Kolmen vuoden kuluttua muutimme taas yhteen, mutta vielä -
vierähti 10 vuotta ilman Jumalaa.
Rikkimenneen elämän sirpaleita on lähes mahdotonta koota itse.
Mutta Jumala on jälleenrakentanut meitä kohta jo 11 vuotta.
Olet läpikäynyt todellista tuskaa.
Mikä voi äidille olla kivuliaampaa, kuin oman lapsen menetys, ja -
lisäksi avioliiton hajoaminenkin.
Avioliitto ilman Jumalaa ei tuntunut oikealta,-
eikä se tuntunut Taivaalta maan päällä, kuten Jumala on tahtonut.
Joskus kaikkein läheisimmät ihmiset loukkaavat toisiaan pahiten,-
eikä se ole edes harvinaista. On lapsensa menettäneitä naisia,-
sekä erittäin onnettomissa avioliitoissa kärsiviä pariskuntia.
Rohkaiseva tarinasi näyttää, kuinka kävi kun ei antanut periksi!
Löysitte tien Jumalan luo - tai Hän tavoitti viimein teidät.
Tällä hetkellä Jumala kääntää sattuneita ikävyyksiä siunaukseksi.
Näinkin rankoista tapahtumista löytyy ihmeellinen ulospääsy.
Mitä elämääsi nyt kuuluu?
Solmitte Jumalaan henkilökohtaisen suhteen ja löysitte seurakunnan.
Kerroit Jumalan aloittaneen parannustyönsä teissä.
Kertoisiko lähemmin. Ovatko haavasi ja syvä sieluntuskasi parantuneet?
Sitä ei tapahtunut, ennen kuin opin tuntemaan Isän sydämen.
Olin päässyt Jumalan lapseksi, mutten elänyt Hänen lapsenaan.
Mikään siitä, mitä Jumala ja Jeesus Kristus olivat tehneet puolestani,-
ei saavuttanut sydäntäni, vaan ainoastaan pääni. Se ei auttanut.
Mutta sitten osallistuimme -
Suomessa pidettyyn Isän Sydän -konferenssiin.
Ja siellä kohtasit Taivaan Isän. - Kyllä - hyvin intiimillä tavalla.
Mikä siinä oli erilaista? Tämä voi olla monille tuntematon asia.
Jumalasta on paljon teorioita ja tietämystä, joten mikä oli toisin?
Kohtasit Hänet ja pääsit tuskasta. Miten suhteesi Jumalaan muuttui?
Tunnen Hänen rakastavan minua juuri tällaisenaan - ja täysin ehdoitta.
Aiemmin tunsin, että minun tuli omavoimaisesti ansaita,-
ja olla nuhteeton vielä sen päälle, mitä Jeesus on puolestani tehnyt.
Ilo ja rauha puuttuivat, sillä -
en ollut päästänyt Isää olemaan läsnä syvällä sydämessäni.
Paranemiseni alkoi, kun aloin olla Jumalan kanssa vain kaksin.
Olin vain hiljaa Häntä odottaen.
Silloin Hän tuli langettaen ylleni ikään kuin taivaallista sadetta!
Ne pienet sadepisarat olivat rakkautta, joka parantaa.
Mistään opista ei ollut apua. Vain Isän läheisyys oli se, mikä auttoi.
Voidaan puhua suhteesta.
Kyse on prosessista. Voitko kertoa, miten Jumala vetää sinua puoleensa?
Mitä kahdenkeskinen aika Jumalan kanssa juuri sinulle merkitsee?
Kuinka Jumala on johdattanut, ja miten vietät Hänen kanssaan aikaa?
Prosessi alkoi, kun Jumala johdatti meidät muuttamaan maalle.
Elämä muutosprosessin keskellä oli muutenkin myrskyistä aikaa.
Jouduin hautaamaan sekä äitini, että veljeni perätysten.
Kiitos Jumalan, ehdin vielä johdattaa molemmat Jeesuksen luo.
Se oli Jumalan armoa. Äiti ja veli.
Sait olla heidän lähellään. - Kyllä, kuolinvuoteen vierellä.
Kuinka se tapahtui? Sait rukoilla siellä, vai kuinka Jumala johdatti?
Äiti sairastui äkillisesti, mutta uskoimme hänen vielä paranevan.
Rukoilimme yhdessä. Äitikin uskoi,-
vaikkei hän ehkä vielä ollutkaan luovuttanut sydäntään Jumalalle.
Olimme puhuneet ja yhdessä rukoilleet hänen puolestaan,-
mutta kuolemaan liittyvistä kysymyksistä emme olleet jutelleet.
Kuolemasta ei oltu puhuttu, koska uskoin hänellä olevan vielä aikaa.
Mutta aikaa olikin vain 3 päivää.
Poikamme työskenteli Suomessa.
Mutta Jumala järjesti niin, että hänkin pääsi nopeasti paikalle.
Minä ajoin maalta kaupunkiin, ja mieheni oli jo siellä.
Jumalan avulla, kaikki äidin läheiset pääsivät hyvästelemään.
Minä ehdin paikalle vain 5 minuuttia ennen äidin poismenoa.
Rukoilimme ja luovutimme äidin Jumalan käsiin, ja -
äiti lähti Jeesuksen luo hymy kasvoillaan.
Lähdön hetkellä lauloin äidille.
Oikeasti olisin halunnut karata pois, sillä pelkäsin sitä hetkeä.
Mutta Pyhä Henki oli kanssamme ja voimakkaasti läsnä.
Jumala voi tehdä kauniiksi nekin hetket, joita kovasti pelkäämme.
Eihän meistä kukaan halua -
luopua läheisistään, sukulaisista, isästä tai äidistä.
Mutta Jumala oli noin läsnä! Sait nähdä vielä hymyn äitisi kasvoilla.
Niin ihmeellinen lahja Jumalalta!
Äitisi ja veljesi kuoltua, Jumala veti vielä lähemmäs puoleensa.
Opin näiden koetusten keskellä tukeutumaan ainoastaan Jumalaan.
Koko tämä prosessi on ollut erittäin syvällinen.
Jumala alkoi jo hyvissä ajoin valmistamaan minua tulevaan.
Lopetin työnteon. Ilman sitä en olisi selvinnytkään näistä.
Aloin hoitamaan äitiä, ja -
noin 9 kuukautta äitini kuoleman jälkeen, menehtyi myös veljeni.
He kuolivat samaan sairauteen, kuten myös enoni vähän ennen sitä.
Ikään kuin perkele tai Jumala olisi puhdistanut pöydän.
Vaivuin syvään uskonkriisiin.
En lukenut Raamattua, en rukoillut, mutta Jumalaan vielä luotin.
Ennen näitä vaikeita aikoja, sain Jumalalta seuraavat sanat:-
"Älä pelkää, vaan ole rohkea."
"Sillä yksikään kanssasi samassa laivassa oleva henki ei kuole."
En silloin ymmärtänyt niitä sanoja.
Mutta kun vaikeat ajat koittivat, nuo sanat auttoivat selviytymään.
Nyt kun aikaa on kulunut, alan selvästi pikku hiljaa toipua.
Kaikki alkaa sujua rauhallisemmin.
Terveytenikin kärsi tästä kaikesta.
Mutta sain Jumalalta profetian, jonka mukaan nousuaalto on tulossa.
Uskon, että Jumala toimii muidenkin elämässä monin eri tavoin.
Mutta yhteinen piirre on se, että Jumala kutsuu meitä -
erottautumaan etsiäksemme Häntä, ja ollaksemme suhteessa Häneen.
Onko Jumala puhunut sinulle tästä?
Kyllä on. Elämme nyt maalla, ja -
inhimillisesti ajatellen, se ei aina niin tuotteliaalta näytäkään.
Mutta Isän Sydämen lähellä eläminen on kaikkein tärkeintä!
Jeesus sanoi Martallekin, ettei tämän tulisi huolehtia ja hätäillä.
Jumalan mukaan teemme paljon turhaa, kun vähempikin riittäisi.
Minulle tämän aika on nyt. Jumala vetää ihmisiä puoleensa eri tavoin.
Olen saanut Jumalalta erään näyn.
Autoissa on turvatyynyt, jotka laukeavat onnettomuuden sattuessa.
Samoin voi elämässä tulla jokin ravisuttava äkkipysäys, joka -
voi olla välttämätön, jotta ehkä vielä pahemmalta vältyttäisiin.
Jumala saattaa pysäyttää meidät äkisti, jos emme muuten ymmärrä.
Jumala on sekä hellä, että ankara.
Hän saattaa puhua jyrkästikin, ennenkuin ymmärrät -
erottaa aikaa ollaksesi yhdessä Hänen kanssaan.
Minkälaisia ovat hetkesi Jumalan kanssa siellä luonnon keskellä?
Mitä olet nähnyt ja kokenut?
Luonnon keskellä Hän näyttää minulle linnut ja kauniit kukat.
Tosin Hän sanoo minun olevan paljon kukkia kauniimpi!
Ja miten kaikki toimiikaan! En voi lisätä mitään mihinkään,-
sillä Hän on luonut kaiken niin täydelliseksi.
Luomakuntansa kautta Hän osoittaa oman täydellisyytensä -
ja sen, kuinka Hänen kättensä ja voimansa ansioista kaikki toimii.
Usein me ihmisinä luulemme, että kaikki romahtaa, ellemme tee itse.
Mutta armossaan Jumala sisällyttää meidät omiin suunnitelmiinsa.
Kaikki tapahtuu vain Hänen voimassaan, ei minun.
Meillä on etuoikeus olla Jumalan kanssa ja tehdä asioita,-
joista emme omin voimin useinkaan suoriutuisi.
Olet nähnyt, kuinka heikko olet itse, ja kuinka vahva Jumalasi on.
Kuinka aviomiehesi kanssa sujuu, ja uudistiko Jumala avioliittonne?
Tällä hetkellä en ole tilanteeseemme täysin tyytyväinen.
Mieheni työskentelee Tallinnassa, eli n. 85 km päässä kodistamme.
Se tietää erittäin pitkää ajomatkaa aamuisin ja iltaisin.
Mutta meillä on Tallinnassa olemassa yöpymismahdollisuus,-
joten välillä jään täysin yksin.
Olen nurissutkin tästä asiasta,-
mutta onneksi tämä on Jumalan mukaan vain väliaikaista.
Kannattaa muistaa, että -
vaikeidenkin aikojen jälkeen seuraa yleensä jotakin parempaa.
Olen oppinut olemaan tyytyväinen.
Välillä on tosi hiljaista, jos Taivaskin vaikenee, mutta -
tässäkin tilanteessa Jumala opettaa luottamaan vain Häneen.
Suhteenne on edelleen tärkein. - Kyllä, suhde Jumalaan voi hyvin.
Te olette Jumalan yhteenliittämät, ja Hän varjelee rakkaussuhdettanne.
Teitä katsoessa kyllä huomaa, että välillänne vallitsee syvä rakkaus.
Voisitko lopuksi rukoilla siitä, mitä sydämelläsi on,-
siunaukseksi myös katsojillemme.
Rakas Isä, pyydämme läheisyyttäsi,-
ja rukoilemme saadaksemme ensirakkauden Sinua kohtaan.
Rakas Isä, vedä meidät puoleesi, ja Jeesus, vedä rakkauden sitein.
Vedä Herra puoleesi, jotta pääsemme kaikesta tyhjänpäiväisestä eroon.
Kiitos Jeesus, että palaat -
silottamaan ja puhdistamaan morsiamesi.
Mutta ennen kaikkea, rukoilen ensirakkautta Sinua kohtaan.
Aamen.
Kiitos Marika, että jaoit kanssamme elämäsi kipeätkin hetket, joiden -
uskon olevan rohkaisuksi muille. Olkoon tilanne mikä tahansa,-
Jumalalla on siitä aina ulospääsy.
Kiitos seurastasi, rakas katsoja.
Marika kertoi avomielisesti vaikeuksistaan,-
joiden aikana hän oli erittäin heikko, mutta Jumala tukenaan.
Olkoon tämä rohkaisuksi sinullekin!
Vietä aikaa Jumalan kanssa, ja -
opi tuntemaan Hänet henkilökohtaisella tasolla.
Hän ei ole mikään kaukainen Jumala, vaan sinun oma Isäsi!
Hän rakastaa sinua intohimoisesti ja haluaa ottaa sinut syliinsä -
jakaakseen ihmeellistä rakkauttaan.
Jää avoimin sydämin ja odota Häntä. Anna Jumalan rakastaa sinua -
ja parantaa elämässä saadut, ehkä syvätkin sielunhaavat.
Olkoon Jumalan rauha kanssasi.
Nähdään taas ensi kerralla!
Suomennos: Irene Tarkka